UBERA ARANZETA (EH Bildu, 2017-09-28):
Pentsatzen nuen gaurkoan Eskola Kontseiluaz hitz egitera etorriak ginela baina bueno, EAJren bozeramalearen hitzak entzunda, ez dakit Eskola Kontseiluez ari ginen edo beste zerbaitetaz ari ginen, baina Aralarretaz nahi baduzu hitz egitea eta zibil eta zabal horretaz, beste egun batetan egingo dugu proposamen bat eta hitz egingo dugu edo beste foro batetan hitz egingo dugu, ez dut uste etxe honetarako zeregina denik.
Badirudi, zelan da hori esaldia gazteleraz? El ladrón cree que todos son de su condición. Ez dakit EAJk benetan ezagutzen duen Euskadiko Eskola Kontseilua zer den, zeintzuk diren bere funtzioak eta sailburu izan beharko lituzke, baina guk oso argi daukagu Eskola Kontseiluak, baita Euskadiko Eskola Kontseilua ere aholkularitza eta gomendio organoa dela, Legebiltzar hau organo legegilea dela eta Gobernua organo exekutiboa denik.
Eta adibide bat emango dizut, begira, Nafarroako Eskola Kontseiluak urtero, urtero, urtero ebaluazio txostena egiten du, urtero, berak Gobernuari egiten dizkion gomendio eta aholkuen inguruan. Azkenean denetan aurrera egin nahi baldin badugu, ez delako fiskalitate lanak edo fiskalaren lanak hartzea, baizik eta hori da benetan hobetu behar baldin badugu ebaluazioetatik ikasi egiten delako, eta guztioi aukera ematen digulako ikusteko zer funtzionatzen duen eta zer ez.
Eta hau ez da ez dakit nori erruak botatzeko edo ez dakit nori zer eskatzeko, baizik eta guztiok irabazten irteteko eta ebaluazioak horretarako izaten dira, dinamikoak. Dinamikoak eta benetan ikusteko ematen diren aholkuak eta gomendioak egiten diren edo ez, edo Gobernuak hartzen dituen erabakiak ejekutatzen diren edo ez eta abar eta abar.
Oso ongi esan duzuen bezala, Euskadiko Eskola Kontseilua, Euskadikoa, ze lege honek ez du bakarrik Euskadiko Eskola Kontseiluaz hitz egiten baizik eta herrialdetakoaz eta baita herrietakoaz ere, hezkuntza arloko organo gorena da, parte hartzeko organo gorena da baina zoritzarrez hezkuntza arloko eragile guztiek ez dute parte hartzen. Ez dakit, baztertzailea da ikastetxeetako zuzendariak parte hartzea proposatzea? Baztertzailea da Euskaltzaindiak parte hartzea proposatzea? Baztertzailea da Emakundek parte hartzea proposatzea? Baztertzailea da Osasun Sailak parte hartzea bultzatzea?
Gogoratu nahi dut Osasun Sailak osasun plan bat zuela non eremu guztietan eragin nahi zuen bizitzarako ohitura osasuntsuak hartzeko. Ari gara politika integralez hitz egiten. Orduan iruditzen zait guztiak...
...eremu guztietan eragin nahi zuen bizitzarako ohitura osasuntsuak hartzeko, ez? Ari gara politika integralez hitz egiten.
Orduan iruditzen zait guztiak zer aportatu daukatela eta guztiengatik ikasi genezakeela, zeren askotan bakoitza eremu batetik dator eta bakoitzak ikuspegi bat dauka, eta ikuspegi guzti horiek amankomunean jartzea aberastu egiten du eta proposamenak hobeak izatea egiten du.
Eta klaro, guk proposatzen dugun bitartean guzti horiek parte hartzea, baita ikastolak ere, zeren ikastolak ere ez daude Euskadiko Eskola Kontseiluan, ba badirudi hori baztertzailea dela, eta kooperatibak ere parte hartzea baztertzailea dela, baina Confebask eta Cebek, horiek egon behar dira. Confebask eta Cebek Lanbide Heziketako Kontseiluan daude, Lanbide Heziketak harreman zuzena daukalako enpresa munduarekin eta sare produktiboarekin, orduan, bakoitzak badauka bere eremua.
Baina Kontseiluetan eta Euskadiko Eskola Kontseiluan falta direnei goazen tokia ematera, goazen tokia ematera beraien eremua hori delako eta badaukatelako zer aportatu eta zer esana egunero, egunero, egunero ari direlako ikasleekin, familiekin, ikastetxeetan, Hezkuntza Sistema garatzen, exekutatzen.
Zeren Gobernuak bakarrik ez du exekutatzen. Hemen exekutatzen da ikastetxeetan, exekutatzen dira politikak irakasleak, gurasoak,... Orduan, guztiekin kontatu behar duguna. Esango didazue hori baztertzailea ote den.
Eta gero saiatu gara demokratikoagoa bilatzen. Arartekoa Legebiltzar honetan onartzen da. Hezkuntza munduan prestigioa eta adituak diren pertsonen artetik bat aukeratzen da. Zergatik hori ezin du Gobernuak izendatu beharrean Legebiltzar honek izendatu, Arartekoarekin egiten den bezala?
Bakarrik hori da proposatu duguna. Guk egin proposatu. Ba ez duzue ikusten, baina eztabaidatzeko aukera ere ez duzue ematen, zeren ponentzian eztabaidatu beharko genuke eta gehiengoak ez badu ikusten, ba ez dugu ikusten eta ez zen aurrera aterako, baina eztabaidari bidea itxi egin diozue.
Eztabaidari itxi, zeren gaur bakarrik hemen eztabaidatzen zena zen tramitera onartzen zen edo ez zen onartzen, baino etengabe egiten duzuena da eztabaidari bideak itxi, elkarrizketari bideak itxi.
Guk oso ondo ikusi dugu legegintzaldi honetan. Esan dugu, tira, Hezkuntza Saila hasi da mugitzen. Pauso bat da. Hasi da mugitzen. Eta Legebiltzar honetan ere zergatik ez da hasten mugitzen? Ez da mugitzen.
Bide bat da elkarrizketari bidea emateko eta nolabait dauden ikuspegi guztiak mahai gainean jartzeko eta saiakera bat egiteko adostasunak bilatzeko. Baina badirudi hori traba bat dela, oztopo bat dela eta guk egiten ditugun proposamen guztiak deskonfidantzaz eta mesfidantzaz ikusten direla.
Begira, proposamen hau egiteko izugarrizko lana hartu dugu. Estatuko eskola kontseilu desberdinak aztertu ditugu: Madrilekoa, Murtziakoa, Nafarroakoa, Errioxakoa, Galiziakoa, Kataluniakoa, Extremadurakoa, Kantabriakoa, Gaztela la Mantxakoa, Gaztela Leonekoa, Asturias, Baleares, Kanariar Irletakoa, Andaluziakoa, Aragoikoa, abar eta abar eta abar.
Nik ez dakit zuek ikusita zer irismen bidali zenuten horrelako lana hartu duzuen eta ez dakit benetan ere lege hau lege aldaketa proposamen hau irakurri duzuen, baina, zalantzarik gabe, espero dut izango dugula tartea hitz egiteko eta elkarrizketarako, eta guk proposamenak mahai gainean jartzen jarraituko dugu, iruditzen zaigulako hori dela bidea, guztiok daukagula zeresana eta zer aportatu, eta guztion iritziak kontutan hartzekoak direla. Eta hemen instrumenturen batek beharra baldin badauka eguneratzeko dela Eskola Kontseiluen Legea.
1988koa da. Ez dakit irakurri duzuen. Berdin da euskaraz irakurri, gazteleraz irakurri. Hizkuntza ikuspegitik, ikuspegi juridikotik soilik ere izugarrizko aldaketa beharra dauka.
Orain momentua zen ponentzia irekita geneukalako. Ba goazen goitik behera errebisatzera eta gero gehiengoak esango du. Horiek dira joko arauak demokrazian, gehiengoak. Eta Legebiltzarreko gehiengo honek esango zuen zer bai eta zer e,z nahiz eta proposamenak egon.
Eta batzuetan EH Bilduri ez zaio gustatuko ateratzen dena, baina borrokatuko dugu gure proposamenak mahai gainean jartzeko, eta beste batzuetan ba irtengo dira. Eta hori da dagoena, eta hori da demokrazia.
Baina badirudi ba batzuetan asko kostatzen zaigula joko arau horiek onartzea eta besteen ikuspegi hori bueno nolabait mahai-gaineratzen denean defentsibara jartzen garela.
Baina Uriarte andrea, benetan, elkarrizketari bidea ireki behar baldin bazaio, konplizitateak bilatu nahi baldin badira eta egoerak eskatzen duen mailan egon nahi baldin badugu, ba hau ez da bidea. Itxikeria eta ukazioa ez da bidea.
Eta iruditzen zaigu momentu honetan eskola kontseiluek, hasi Euskadikotik eta herrietarainokoak, izugarrizko papera jokatu dezaketela. Izugarrizko papera jokatu dezaketela ba aurrera egiteko eta batez ere etorkizunean eta jada dagoeneko mahai gainean ditugun erronka horiei erantzun egokiak emateko.
Baina zuen esku dago ba azkenean gobernu, exekutatzen duen gobernu hori zaretelako. Baina gu hemen oposizioko talde bezala jarraituko dugu proposamenak egiten eta lana hartu dugu behar diren ekarpen guztiak hona ekartzeko, nahiz eta zuek behin eta berriro ezezkoa eman.